9. april 2014 er det 74 år siden, at Danmark blev besat under 2. Verdenskrig. I Haderslev mistede den 20-årige aalborgensiske soldat Frode Munch Vesterby livet. Hvert år mindes han med en kransenedlægning ved gravstedet på Almén Kirkegård i Aalborg klokken 9 om morgenen. I år viser TV2/Nord samme aften dokumentaren "Kanonen i Haderslev," der fortæller historien om den post, hvor Frode Munch Vesterby mistede livet. I dokumentaren bliver der stillet spørgsmålstegn ved, om Frode Munch Vesterby mistede livet ved en tysk kugle, eller om han blev ramt af et andet våben. Se mere om mysteriet i aften klokken 19.55, hvor dokumentaren vises på TV2/Nord Salto.

Referat:
TV2/Nord markerer besættelsen den 9. april 1940 med en dokumentar om den 20-årige Frode Munch Vesterby, der mistede livet i Haderslev ved besættelsen. Men hvem skød i virkeligheden Frode Munch Vesterby?